Predkladacia správa

Systém finančného riadenia štrukturálnych fondov a Kohézneho fondu na programové obdobie 2007 – 2013 verzia 1.0 bol schválený uznesením vlády č. 835/2006 zo dňa 08.10.2006.
Systém finančného riadenia štrukturálnych fondov a Kohézneho fondu na programové obdobie 2007 – 2013 verzia 2.0 bol schválený ministrom financií SR dňa 12. 06. 2007 s platnosťou od 01. 07. 2007. 
Systém finančného riadenia štrukturálnych fondov a Kohézneho fondu na programové obdobie 2007 – 2013 verzia 3.0 bol schválený ministrom financií SR dňa 18. 08. 2008 s platnosťou od 15. 09. 2008.
Úpravy v Systéme finančného riadenia štrukturálnych fondov a Kohézneho fondu na programové obdobie 2007 – 2013, verzia 3.1 sa týkajú najmä:
•	v nadväznosti na výsledky auditu súladu na certifikačnom orgáne doplnenia povinnosti certifikačného orgánu predkladať vnútorný manuál vrátane jeho akýchkoľvek zmien v elektronickej aj písomnej forme orgánu auditu, a to najneskôr do 10 pracovných dní od schválenia zodpovedným vedúcim;
•	úpravy časti 4.7 Systém účtov v oblasti prevodu finančných prostriedkov vo výške zdrojov EÚ a štátneho rozpočtu na spolufinancovanie z osobitného účtu prijímateľa na iný účet otvorený prijímateľom bez ohľadu na časovú postupnosť;
•	v časti 4.8.5 Systém refundácie Operačného programu cezhraničnej spolupráce Slovenská republika – Česká republika nastala úprava lehoty na úhradu žiadosti o platbu certifikačným orgánom.
Cieľom materiálu je zabezpečiť efektívny systém finančného riadenia štrukturálnych fondov a Kohézneho fondu v súlade s platnými právnymi predpismi Európskych spoločenstiev a Slovenskej republiky. Systém finančného riadenia je základným predpokladom poskytovania finančných prostriedkov ES pre spoločné programy, ktoré sú realizované v rámci štrukturálnych fondov a Kohézneho fondu.
Materiál sa nevzťahuje na ostatné procesy riadenia, ktoré sú metodicky upravené Ministerstvom výstavby a regionálneho rozvoja SR v Systéme riadenia štrukturálnych fondov a Kohézneho fondu na programové obdobie 2007 – 2013, resp. na následnú finančnú kontrolu a audit.
Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.
Materiál nadobúda platnosť 31. 10. 2008.